ટાટા મોટર્સ અને અશોક લેલેન્ડએ ઓર્ડર મળ્યા બાદ બે મહિનામાં નમૂનાની બસ તંત્ર સમક્ષ રજૂ કરી લીલી ઝંડી મેળવવાની હતી, પણ ટાટા મોટર્સે ૯૭ દિવસ મોડી રજૂ કરીને મંજૂરી મેળવી જ્યારે અશોક લેલેન્ડે ક્યારે મંજૂરી મેળવી તેની કોઇ વિગત અમદાવાદ જનમાર્ગ લિ.એ કોર્પોરેશને સૂચવેલા જરૂરી સુધારા પણ નમૂનાની બસમાં કરાયા નથી, જે અંગે ઓડિટ વિભાગે અમદાવાદ જનમાર્ગ લિ. પાસે સ્પષ્ટતા પણ માગી છે, જે આજદિન સુધી મળી નથી. અશોક લેલેન્ડને મલ્ટિપ્લેક્સ વાઇ‌િરંગ પેટે પ્રતિબસ રૂ.૭૦ હજાર તેમજ વાય‌િરંગની એકસાઇઝ ડ્યૂટીના વધારા પેટે રૂ.૪૮૦૦૦ વધારાને ચૂકવીને સીએનજી નોન એસી બસે પ્રતિબસની રૂ.ર૩.૯૬ લાખની કિંમતમાં રૂ.૧.૧૮ લાખ વધારી આપ્યા. બંને કંપનીને બસ સપ્લાય કરવાની મુદત પણ તા.૩૦ એપ્રિલ, ર૦૧૧ સુધી વધારી આપી. તેમ છતાં આટલા વિલંબથી લેવાયેલી બસ માટે ટેન્ડરની શરત મુજબની પેનલ્ટી પણ ન લેવાઇ તેમજ કુલ કોન્ટ્રાક્ટ વેલ્યૂની પાંચ ટકા પર્ફોર્મન્સ સિક્યોરિટી ઓડિટ મળ્યાના ‌૩૦ દિવસમાં લેવાની થતી હોવા છતાં તેમાં પણ મોડું થતાં તેની પણ પેનલ્ટી ન લેવાઇ.